**สร้างคริสตจักรร่วมกับพระคริสต์**

**ความหวังแห่งสง่าราศี**

**วันที่เทศนา :** 19 เมษายน 2014

**ข้อพระคัมภีร์ 1 ยอห์น 3: 1 – 10**

ความหวังเป็นสิ่งจรรโลงจิตใจ ให้มีกำลังใจต่อสู้กับปัญหาต่างๆ ขณะที่เราดำรงชีวิตในโลกนี้ ความหวังช่วยให้เรามองโลกในทางสร้างสรรค์และมองดูโลกในแง่ดี เมื่อใดความหวังในใจดับลง ความท้อแท้และการมองโลกในแง่ร้ายจะเข้ามาแทนที่

*“ความหวังที่ถูกหน่วงไว้ทำให้อ่อนใจ แต่การสมปรารถนาเป็นต้นไม้แห่งชีวิต”* (สุภาษิต 13: 12)

“Hope deferred makes the heart sick, but a desire fulfilled is a tree of life.” (Proverbs 13: 12)

พระคัมภีร์บันทึกเรื่องราวของบุคคลที่มีทั้งสมหวัง ผิดหวัง และสิ้นหวัง กษัตริย์ดาวิดกล่าวถึงความหวังของท่านติดแน่นกับพระเจ้า

*“จิตใจของข้าเอ๋ย ไฉนเจ้าจึงฝ่ออยู่? ไฉนเจ้าจึงกระสับกระส่ายอยู่ภายใน? จงหวังในพระเจ้า เพราะข้าจะยกย่องพระองค์อีก ผู้ทรงเป็นพระผู้ช่วยให้รอด”* (สดุดี 42: 5)

“Why are you cast down, O my soul, and why are you in turmoil within me? Hope in God; for I shall again praise him, my salvation and my God.” (Psalms 42: 5)

ความหวังในพระเจ้าไม่ได้หมายถึงอะไรที่อยากได้จะต้องได้ แต่หมายถึงความไม่สมหวังไม่ว่าจากเหตุใดๆ ก็ตาม จะไม่ทำลายความหวังในใจเราได้เลย

คริสเตียนมีความหวังพิเศษสิ่งหนึ่ง เรียกว่า ความหวังแห่งสง่าราศี เป็นความหวังที่พระเจ้าสัญญา เป็นความหวังเหนือความหวังทั้งปวง ความหวังนั้นคือ วันที่พระเยซูจะเสด็จกลับมาและวันนั้นผู้เชื่อจะรับชีวิตใหม่ที่เต็มด้วยสง่าราศี ชีวิตที่จะไม่อ่อนแอแพ้การทดลอง เป็นชีวิตที่สวมใส่สง่าราศีอมตะนิรันดร์

เราเรียนความจริงนี้จากพระธรรม 1 ยอห์น 3: 1 – 10

**I. ความรักยิ่งใหญ่ของพระเจ้า - ปัจจุบัน**

*“ลองคิดดู พระบิดาได้ประทานความรักแก่เราเพียงไร ที่เราได้ชื่อว่าเป็นลูกของพระเจ้า และเราก็เป็นอย่างนั้น เหตุที่ชาวโลกไม่รู้จักเรา ก็เพราะเขาไม่รู้จักพระองค์”* (1 ยอห์น 3: 1)

“See what kind of love the Father has given to us that we should be called children of God; and so we are. The reason why the world does not know us is that it did not know him.” (1 John 3: 1)

ยอห์นอธิบายความรักที่เกิดคำอธิบาย ที่พระเจ้าเมตตาคนบาปโดยการรับเขามาเป็นบุตรของพระองค์ ทุกคนที่ต้อนรับพระเยซูคริสต์เป็นพระผู้ช่วยให้รอด พระองค์ประทานสิทธิพิเศษให้ผู้นั้นเปลี่ยนจากสถานะคนบาป นักโทษประหาร ให้กลายเป็นบุตรของพระองค์ ในความเป็นบุตร

* เราได้รับการอภัยบาป
* เราได้รับการเปลี่ยนแปลงชีวิต
* เราได้รับชีวิตใหม่
* เราได้รับสิทธิพิเศษหลายประการ

**II. ความรักยิ่งใหญ่ของพระเจ้า – อนาคต**

*“ท่านที่รักทั้งหลาย เดี๋ยวนี้เราเป็นลูกของพระเจ้า และเราจะเป็นอย่างไรต่อไปข้างหน้านั้นเรายังไม่รู้ แต่เรารู้ว่าในเวลาที่พระองค์จะเสด็จมาปรากฏนั้น เราจะเป็นเหมือนอย่างพระองค์ เพราะว่าเราจะเห็นพระองค์อย่างที่พระองค์ทรงเป็นอยู่นั้น”* (1 ยอห์น 3: 2)

“Beloved, we are God's children now, and what we will be has not yet appeared; but we know that when he appears we shall be like him, because we shall see him as he is.” (1 John 3: 18)

พระเจ้าใส่ความหวังในใจ ความหวังแห่งอนาคต ความหวังแห่งสง่าราศี คือเราจะพ้นจากชีวิตที่ถูกจำกัดด้วยความรู้ พลัง และกฎแห่งความตาย เมื่อพระเยซูเสด็จกลับมา เราจะรับกายใหม่ เราจะสวมใส่ความเป็นอมตะแห่งสง่าราศี เราจะมีกายแบบเดียวกับพระเยซู ความตายจะไม่มี การร้องไห้จะหมดไป ความผิดหวังไม่มีอีก เพราะความหวังทั้งหมดจะมีบริบูรณ์ในวันนั้น

*“พระเยซูจึงตรัสตอบพวกเขาว่า " ถ้าทำลายวิหารนี้ เราจะสร้างขึ้นภายในสามวัน"* *พวกยิวจึงทูลว่า "วิหารนี้เขาได้ใช้เวลาก่อสร้างถึงสี่สิบหกปีแล้ว และท่านจะสร้างขึ้นใหม่ภายในสามวันหรือ?"* *แต่วิหารที่พระองค์ตรัสถึงนั้นคือพระกายของพระองค์”* (โรม 8: 18 – 23)

“Jesus answered them, “Destroy this temple, and in three days I will raise it up.” The Jews then said, “It has taken forty-six years to build this temple, and will you raise it up in three days?” But he was speaking about the temple of his body.” (Roman 8: 18 – 23)

**III. ความรักอันยิ่งใหญ่ของพระเจ้า – ภายในชีวิตเรา**

*“และทุกคนที่มีความหวังอย่างนี้ในพระองค์ ก็ชำระตนให้บริสุทธิ์เหมือนที่พระองค์ทรงบริสุทธิ์ ทุกคนที่ทำบาปก็ประพฤติผิดธรรมบัญญัติ บาปเป็นสิ่งที่ผิดธรรมบัญญัติ พวกท่านรู้อยู่แล้วว่า พระองค์ทรงปรากฏเพื่อกำจัดบาปของเราให้หมดไป และไม่มีบาปอยู่ในพระองค์เลย* *ผู้ที่อยู่ในพระองค์ไม่ทำบาปอีกต่อไป ส่วนผู้ที่ทำบาปอยู่เรื่อยๆ คนนั้นยังไม่เห็นพระองค์ และยังไม่รู้จักพระองค์* *ลูกทั้งหลายเอ๋ย อย่าให้ใครชักจูงท่านให้หลง ผู้ที่ประพฤติชอบก็ชอบธรรมเหมือนอย่างที่พระองค์ทรงชอบธรรม* *ผู้ที่ทำบาปก็มาจากมาร เพราะว่ามารก็ทำบาปตั้งแต่เริ่มแรก พระบุตรของพระเจ้าได้เสด็จมาปรากฏก็เพราะเหตุนี้ คือเพื่อทรงทำลายกิจการของมาร* *ผู้ที่เกิดจากพระเจ้าไม่ทำบาป เพราะเชื้อของพระเจ้าอยู่ในคนนั้นและเขาทำบาปไม่ได้ เพราะเขาเกิดจากพระเจ้า* *เช่นนี้แหละ จึงเห็นได้ว่าใครเป็นลูกของพระเจ้า และใครเป็นลูกของมาร คือผู้ที่ไม่ได้ประพฤติชอบ และไม่รักพี่น้องของตน ก็ไม่ได้มาจากพระเจ้า”* (1 ยอห์น 3: 3 – 10)

“And everyone who thus hopes in him purifies himself as he is pure. Everyone who makes a practice of sinning also practices lawlessness; sin is lawlessness. You know that he appeared to take away sins, and in him there is no sin. No one who abides in him keeps on sinning; no one who keeps on sinning has either seen him or known him. Little children, let no one deceive you. Whoever practices righteousness is righteous, as he is righteous. Whoever makes a practice of sinning is of the devil, for the devil has been sinning from the beginning. The reason the Son of God appeared was to destroy the works of the devil. No one born of God makes a practice of sinning, for God's seed abides in him, and he cannot keep on sinning because he has been born of God. By this it is evident who are the children of God, and who are the children of the devil: whoever does not practice righteousness is not of God, nor is the one who does not love his brother.” (1 John 3: 3 – 10)

ขณะนี้เราเตรียมพร้อมที่จะพบกับพระคริสต์ เหมือนเจ้าสาวที่แต่งตัวเตรียมรอเจ้าบ่าว   
คริสเตียนจะต้องระมัดระวังสองสิ่งคือ มีความสัตย์ซื่อ รักเดียว ใจเดียว และการรักษาความประพฤติให้ดีงาม สง่างาม เช่นเดียวกับเจ้าสาวที่รักษาเสื้อผ้าอาภรณ์ให้สะอาดดูดีตลอดเวลา ขอให้พระเยซูคริสต์เสด็จมาขณะที่เรามีความพร้อม